|  |
| --- |
| **InSource IT** |
| **Ponuda za saradnju** |
| **Online upoznavanje** |



|  |
| --- |
| **InSource IT**  **3/12/2017** |

Poštovani,

željeli bismo Vam se zahvaliti na pruženoj prilici za predstavljanje našeg softverskog rješenja.

Sigurni smo da je naš stručni tim sposoban da ispuni Vaša očekivanja. Polaskani smo što smo dobili priliku da inkorporiramo potencijal, znanje i umijeće naših stručnjaka u još jedno prestižno rješenje.

Sistem koji nudimo ima zadatak da omogući brzo rješenje određenih problema, kao i konsultacije sa drugim individuama u cilju pronalaska najefikasnijeg rješenja. Mi nudimo softversko rješenje koje će da omogući put ka uspješnijem, organizovanijem i masovnijem poslovanju.

Informacioni sistem koji ćemo implementirati će biti jednostavan za korištenje, te će se moći koristiti na mobilnim uređajima, obzirom da naše web stranice implementiramo tako da budu responzivne.

U sklopu informacionog sistema biće implementirane sljedeće stavke:

* Registracija

Korisnici će biti u mogućnosti da se registriraju te pritom postave inicijalne informacije o sebi, kao što su slika, kratki opis, kontakt podaci i slično.

* Profil korisnika

Korisnici će imati mogućnost posjedovanja vlastitog profila koji će uređivati na način da mijenjaju informacije o sebi. Profil će također da sadrži trenutne chat grupe u kojima je korisnik aktivan.

* Pregled i ocjenjivanje drugih korisnika

Korisnici koji su registrovani biće u mogućnosti da pregledaju profile ostalih korisnika te na taj način ih direktno kontaktiraju i ocjenjuju.

Korisnici koji nisu registrovani na našoj web stranici biti će u mogućnosti da pregledaju tuđe profile.

* Chat korisnika

Korisnici će biti u mogućnosti da ulaze u javne chat grupe te na taj način učestvuju u raspravama o različitim temama za koje su zainteresovani. Korisnici će također moći da direktno komuniciraju sa određenim korisnikom u vidu privatnog chata. Privatna komunikacija će se ostvariti na način da se prvo pošalje zahtjev za razgovor, te se chat otvara u slučaju kada se zahtjev prihvati.

Web stranica će imati različite ostale pogodnosti koje nisu direktno vidljive za korisnike, poput postojanja administratora koji će da odobrava promjene korisničkog imena ili pomoć u slučaju nemogućnosti povrata passworda. Korisnici će biti u mogućnosti da prijave uznemiravanje, te da blokiraju druge korisnike.

Stranica će imati mogućnost predlaganja prijatelja na osnovu interesovanja, te chat grupa korisnika u kojima učestvuju.

Stranica će biti potpuno sigurna, u smislu zaštite ličnih podataka registrovanih korisnika, te u smislu zaštite korisnika od uznemiravanja, što će pružati krajnjim korisnicima osjećaj sigurnosti i ugodnosti pri korištenju ovog servisa. Pored funkcionalne sigurnosti, stranica će biti osigurana tako da će servisu moći pristupati samo autenticirani i autorizovani korisnici.

Chat servisi i ostali servisi će biti proširivi. Implementacija će biti otvorena za proširivanje što će omogućiti naknadnu izmjenu I nadogradnju postojećeg sistema u slučaju promjene trendova i potreba korisnika koji su prethodno registrovani.

**Zašto baš InSource IT?**

InSource IT je relativno mlada firma u usponu, koja djeluje nešto više od 10 godina i našim softverskim rješenjima na što bolji način pokušavamo ispuniti zahtjeve naših klijenata. Poznati smo u širokim poslovnim krugovima sa reputacijom kompanije u koju klijenti polažu povjerenje.Politika firme InSource IT se zasniva na iznimnoj posvećenosti potrebama krajnjeg korisnika rješenja, a što garantuje stabilnost i sigurnost, kao i minimalnu potrebu za naknadnim prepravkama.

Svi klijenti naše firme imaju punu 24/7 podršku koja predstavlja određeni vid online pomoći te posjedujemo i pomoć putem besplatnog telefonskog broja. Naša kompanija je jednim dijelom i consulting kompanija; nudimo usluge konsultovanja klijenata kako bismo što detaljnije proučili zahtjeve i želje klijenata te kako bi oni bili što zadovoljniji.

Naš stručni tim, kroz konstantnu edukaciju, uvijek je u koraku sa najnovijim razvojnim tehnologijama. Uporedo sa tim trudimo se i da naš odnos sa klijentima bude što profesionalniji, jer glavni cilj našeg poslovanja jeste zadovoljstvo klijenata.

Rješenje predstavljeno u ovoj ponudi će nastaviti tradiciju naših isporučenih usluga po osnovu povjerljivosti, garantnog perioda te vremena potrebnog za realizaciju istog.

**Cijena: 8000 BAM (sa uračunatim PDV-om)**

**Garancija: 3.5 godine**

**Vrijeme realizacije projekta: 4 mjeseca**