Projektni tim

insource it | Zmaja od Bosne BB, Sarajevo 71000

SRS

Online upoznavanje

Sadržaj

[Historijat revizije dokumenta 3](#_Toc479458328)

[1. Uvod 4](#_Toc479458329)

[1.1. Svrha dokumenta 4](#_Toc479458330)

[1.2. Opseg dokumenta 4](#_Toc479458331)

[1.3. Definicije, akronimi i kratice 5](#_Toc479458332)

[1.4. Standardi dokumentovanja 5](#_Toc479458333)

[1.5. Reference 6](#_Toc479458334)

[2. Opis 7](#_Toc479458335)

[2.1. Perspektiva proizvoda 7](#_Toc479458336)

[2.1.1. Korisnički interfejsi 7](#_Toc479458337)

[2.2. Funkcionalnosti proizvoda 8](#_Toc479458338)

[2.2.1. Upravljanje korisničkim računima 8](#_Toc479458339)

[2.2.2. Kreiranje i upravljanje grupnim chatom 8](#_Toc479458340)

[2.2.3. Pretraživanje i pregled korisničkog profila 8](#_Toc479458341)

[2.3. Karakteristike korisnika 9](#_Toc479458342)

[2.3.1. Administrator sistema 9](#_Toc479458343)

[2.3.2. Korisnik sistema 10](#_Toc479458344)

[2.4. Ograničenja 12](#_Toc479458345)

[2.4.1. Regulativni propisi 12](#_Toc479458346)

[2.4.2. Ograničenja hardvera 12](#_Toc479458347)

[2.4.3. Ograničenja softvera 12](#_Toc479458348)

[3. Konkretni zahtjevi 14](#_Toc479458349)

[3.1. Vanjski interfejsi 14](#_Toc479458350)

[3.1.1. Korisnički interfejsi 14](#_Toc479458351)

[3.1.2. Eksterni softverski interfejsi 14](#_Toc479458352)

[3.1.3. Hardverski interfejsi 14](#_Toc479458353)

[3.2. Funkcionalni zahtjevi 15](#_Toc479458354)

[3.2.1. Registracija korisnika 15](#_Toc479458355)

[3.2.2. Prijava korisnika 16](#_Toc479458356)

[3.2.3. Autentikacija korisnika 17](#_Toc479458357)

[3.2.4. Profil korisnika 18](#_Toc479458358)

[3.2.5. Pretraga korisnika 19](#_Toc479458359)

[3.2.6. Slanje zahtjeva za chat 20](#_Toc479458360)

[3.2.7. Odgovor na zahtjev za chat 21](#_Toc479458361)

[3.2.8. Pristup chat grupi 22](#_Toc479458362)

[3.2.9. Izlazak iz chat grupe 23](#_Toc479458363)

[3.2.10. Pregled tuđih profila 24](#_Toc479458364)

[3.2.11. Slanje zahtjeva za blokiranje korisnika 25](#_Toc479458365)

[3.2.12. Blokiranje korisnika 26](#_Toc479458366)

[3.2.13. Arhiviranje poruka 27](#_Toc479458367)

[3.2.14. Promjena šifre 28](#_Toc479458368)

[3.2.15. Prikaz administratorske stranice 29](#_Toc479458369)

[3.2.16. Administratorska stranica za pregled korisnika 30](#_Toc479458370)

[3.2.17. Administratorska stranica za pregled grupa 31](#_Toc479458371)

[3.2.18. Administratorska stranica za pregled zahtjeva za banovanje korisnika iz grupe 32](#_Toc479458372)

[3.2.19. Slanje zahtjeva za banovanje 33](#_Toc479458373)

[3.2.20. Ocjenjivanje korisnika 34](#_Toc479458374)

[3.3. Nefunkcionalni zahtjevi sistema 35](#_Toc479458375)

[3.3.1. Upotrebljivost sistema 35](#_Toc479458376)

[3.3.2. Performanse sistema 35](#_Toc479458377)

[3.4. Atributi kvalitete sistema 35](#_Toc479458378)

[3.4.1. Fizička sigurnost sistema 35](#_Toc479458379)

[3.4.2. Sigurnost sistema 36](#_Toc479458380)

[3.4.3. Backup sistema 36](#_Toc479458381)

[3.4.4. Portabilnost sistema 36](#_Toc479458382)

[3.4.5. Skalabilnost sistema 36](#_Toc479458383)

[3.4.6. Dostupnost sistema 37](#_Toc479458384)

[3.4.7. Održavanje sistema 37](#_Toc479458385)

# Historijat revizije dokumenta

|  |  |  |  |
| --- | --- | --- | --- |
| **DATUM** | **VERZIJA** | **AUTOR** | **KOMENTAR** |
| 2. april 2017. god. | v1.0 | InSource IT | Inicijalna verzija dokumenta. |
| 7. april 2017. god. | V2.0 | InSource IT |  |

# 1. Uvod

## 1.1. Svrha dokumenta

Primarna svrha ovog dokumenta je detaljan opis funkcionalnosti softverskog rješenja koje se razvija po narudžbi za klijenta u svrhu kreiranja virtuelnog prostora za upoznavanje, te efikasnu razmjenu ideja i iskustava.

Dokument sadrži opis programskog rješenja na dva nivoa apstrakcije.

Na višem, softversko rješenje je opisano kroz glavne funkcionalnosti koje nudi kako bi se na jednostavan način opisalo koje će mogućnosti biti dostupne u njemu.

Na nižem, naveden je detaljan popis konkretnih funkcionalnih zahtjeva softverskog rješenja, kao i popis nefunkcionalnih zahtjeva, interfejsa i tipova korisnika, njima dodijeljenim pravima pristupa te osobina sistema kao što su performanse i sigurnost.

## 1.2. Opseg dokumenta

Dokument sadrži specifikaciju za softversko rješenje Online upoznavanje koje razvija kompanija InSource IT. U sklopu dokumenta temeljno su opisani funkcionalni i nefunkcionalni zahtjevi softverskog rješenja, vrste korisnika i njihove privilegije, pretpostavke i ograničenja vezana za korištenje softverskog rješenja, njegovi interfejsi, zakonske odredbe primjenjive na softversko rješenje i procedura koja će se slijediti u slučaju potrebe za izmjenom zahtjeva.

Uzimajući u obzir pomenuto, dokument je od koristi kako i naručiocu tako i razvojnom timu. Naručilac kroz dokument stiče jasnu sliku o softverskom rješenju koje će mu biti isporučeno i na temelju njega može pružiti povratnu informaciju razvojnom timu. Verzija dokumenta prihvaćena od obje strane koristi razvojnom timu kao temelj za daljne korake u razvoju softverskog rješenja.

Ovaj dokument sadrži detaljan opis osnovnih mogućnosti koji nudi softversko rješenje: upravljanje korisničkim računima, kreiranje i upravljanje chatovima, pretraživanje i pregled korisničkih računa.

Također, dokument opisuje tipove korisnika sa različitim privilegijama: administrator i registrovani korisnici sistema, ali i moguće interakcije neregistrovanih korisnika sa sistemom.

## 1.3. Definicije, akronimi i kratice

* ***Korisnički interfejs*** – metod interakcije sa računarom kroz manipulaciju grafičkim elementima i dodacima uz pomoć tekstualnih poruka i obavještenja. Pomoću korisničkog interfejsa upravljamo računarom, koristeći se pri tome ulaznim uređajima poput miša, tastature ili ekrana osjetljivog na dodir. Izlazni uređaj, definiše se kao dio korisničkog interfejsa, na kojem se vizuelno manifestiraju podaci i korisničke akcije, a najčešće korišteni izlazni uređaj je monitor.
* ***Funkcionalni zahtjev*** – prikaz aktivnosti koje sistem treba izvršiti, kako sistem treba reagirati na određene ulaze i kako će se sistem ponašati u određenim situacijama.
* ***Nefunkcionalni zahtjev*** – karakteristike i ograničenja koje softver mora imati, odnosno karakteristike koje sistem postavlja u odnosu na aktivnosti i funkcije koje obavlja, kao što su vremenska ograničenja, ograničenja u razvojnom procesu, standardi i slično.
* ***IEEE standard*** – Skup preporuka i pravila organizacije IEEE (Institute of Electrical and Electronics Engineers, međuarodna neprofitna profesionalna organizacija za uznapredovanje tehnologije vezane sa elektricitetom).
* ***Aplikacija*** – računarski program razvijen za pomoć korisnicima da bi izvršavali jedan ili više određenih zadataka.
* ***IEEE 802.3*** – skup IEEE standarda koji definiraju fizički i sloj podataka (OSI referetnog modela) vođenih mrežnih medija poznatijih kao Ethernet.
* ***Server*** – odgovrajuća kombinacija hardvera i softvera čija je primarna uloga osluškivanje zahtjeva sa klijentskih računara, obrada tih zathjeva i odgovor na njih.
* ***Operativni sistem*** – skup računarskih programa koji upravljaju hardverskim i softverskim resursima računara.
* ***Internet pretraživač*** – softver koji korisniku omogućuje pregled web stranica i multimedijalnih sadržaja vezanih uz njih.
* ***Baza podataka*** – homogeni struktuirani entitet zadužen za pohranu podataka
* ***Relaciona baza podataka*** – baza podataka zasnovana na relacijama između entiteta (najčešće tabela) unutar baze podataka

## 1.4. Standardi dokumentovanja

Dokument je pisan u skladu sa IEEE 830-1988 standardom. Autorstvo nad dokumentom zvanično ima i zadržava InSource IT.

Izrađen je kolaborativnim radom korištenjem Google Documents servisa.

## 1.5. Reference

* Zakon o radu FBiH - <https://github.com/SoftverInzenjeringETFSA/SI2016_TIM14/blob/master/Reference/ZAKON%20O%20RADU.pdf>
* IEEE 830 - 1988 standard -

<https://github.com/SoftverInzenjeringETFSA/SI2016_TIM14/blob/master/Reference/ieee830.pdf>

# 2. Opis

## 2.1. Perspektiva proizvoda

### 2.1.1. Korisnički interfejsi

Korisnički interfejsi doprinose lagodnoj upotrebi sistema na jednostavan i intuitivan način. Sistem podržava dva tipa korisnika: administratora i korisnika.

Korisnik sistema ima ograničene privilegije unutar sistema, kako ne bi mogao zloupotrijebiti sistem. Administrator posjeduje superiorne privilegije u odnosu na korisnika, koji može upravljati korisnicima i stavkama unutar sistema.

Korisnički interfejs za administratora i korisnika trebaju biti različiti jer im je potrebno obezbjediti drugačije funkcionalnosti.

#### 2.1.1.1. Korisnički interfejs za korisnike

Korisnički interfejs za korisnike treba da omogući funkcionalne zahtjeve koji se mogu grupisati u sljedeće cjeline:

* Komunikacija sa drugim korisnicima
* Pretraživanje i pregled profila

#### 2.1.1.2 Korisnički interfejs za administratore

Korisnički interfejs za adminstratore treba da omogući funkcionalne zahtjeve koji se mogu grupisati u sljedeće cjeline:

* Upravljanje korisničkim računima
* Kreiranje i upravljanje grupnim chatom

## 2.2. Funkcionalnosti proizvoda

### 2.2.1. Upravljanje korisničkim računima

Upravljanje korisničkim računima zahtjeva privilegovan pristup, kojeg posjeduje administrator i njegove mogućnosti uključuju:

* Brisanje korisničkog računa
* Banovanje[[1]](#footnote-1) korisnika
* Izmjena korisničke šifre

Funkcionalnosti koje posjeduje korisnik uključuju:

* Kreiranje korisničkog računa
* Izmjena korisničkih podataka
* Promjena šifre

### 2.2.2. Kreiranje i upravljanje grupnim chatom


Kreiranje i upravljanje grupnim chatom zahtjeva privilegovan pristup kojeg posjeduje administrator, a te mogućnosti uključuju:

* Kreiranje grupnog chata
* Izmjena grupnog chata
* Brisanje grupnog chata

### 2.2.3. Pretraživanje i pregled korisničkog profila

Pretraživanje i pregled korisničkog profila su omogućeni korisnicima i ovaj skup funkcionalnosti uključuje:

* Pretraživanje korisnika
* Blokiranje korisnika
* Pregled korisničkog računa
* Zahtjev za privatnim porukama



*Slika 2.*


## 2.3. Karakteristike korisnika

U sistemu će se razlikovati dvije vrste korisnika sistema: **administrator** i **korisnik**.

### 2.3.1. Administrator sistema

Zaduženja administratora u sistemu su:

* Upravljanje korisničkim računima (izmjena, brisanje)
* Upravljanje grupnim chatom (kreiranje, izmjena, brisanje)
* Komunikacija sa korisnicima (prijava drugih korisnika, zahtjevi za izmjenom korisničke šifre)




*Slika 3.*

### 2.3.2. Korisnik sistema

Uloge korisnika u sistemu su:

* Registracija i prijava na sistem
* Sudjelovanje u grupama i privatnim porukama
* Pretraživanje i pregled ostalih korisnika



Slika 4.

## 2.4. Ograničenja

### 2.4.1. Regulativni propisi

Informacioni sistem je u skladu sa regulativnim i zakonskim propisima u BiH. BiH nema eksplicitno definisan i usvojen Zakon o cyber kriminalu i ponašanju. Međutim, informacioni sistem podliježe općim globalnim IT standardima i regulativama u ovom smislu, tako da aplikacija mora poštovati sljedeće propise:

* neće biti dozvoljeni sadržaji uvredljivog karaktera ili sadržaji koji pozivaju na rasnu, nacionalnu ili vjersku diskriminaciju i segregaciju
* neće biti dozvoljeni neprikladni multimedijalni sadržaji, npr. slike eksplicitnog karaktera
* neće biti dozvoljeni javni razgovori o potencijalnim ilegalnim radnjama i/ili transakcijama te bilo čemu što vodi ka kršenju Ustava BiH

### 2.4.2. Ograničenja hardvera

Centralni dio informacionog sistema u smislu hardvera je svakako server, na kojem će se nalaziti baza podataka i sva serverska logika aplikacije, kojem će pristupati svi korisnici aplikacije.

Broj korisnika aplikacije nakon prvobitnog puštanja u rad će biti mali, ali očekuje se rast broja korisnika vremenom. Obzirom da se pomenuti rast broja korisnika sa vremenom predviđa, ugovorom će biti osiguran server odgovarajuće konfiguracije.

Ukoliko vremenom sistemske potrebe prerastu odabrani server, a odluka se pokaže finansijski opravdana, sa klijentom će se razmotriti mogućnost korištenje skalabilnih asembliranih serverskih usluga nekog cloud provajdera, npr. Amazon Web Services usluge (<https://aws.amazon.com>).

### 2.4.3. Ograničenja softvera

#### 2.4.3.1. Ograničenja softvera (Client-Side)

Kada je u pitanju softver koji je potreban korisnicima aplikacije, zahtjevi su suštinski mali. Podrazumijeva se da uređaj preko kojeg korisnik pristupa aplikaciji ima instaliran operativni sistem (Windows, Linux, Mac) i sve potrebne upravljačke programe za svakodnevni rad vezanih za periferije računara, mrežne komponente i slično. Ta problematika je već riješena za mobilne uređaje, koji se kupuju sa svim osnovnim preinstaliranim softverom.

Pored toga, uređaj mora imati web browser preko kojeg će moći pristupati webu te samoj web aplikaciji. Podržani web browser na desktop računarima su:

* Microsoft Internet Explorer 7.0 and above
* Mozilla Firefox 3.5 and above
* Apple Safari 5.0 and above
* Google Chrome 1.0 and above

Iako je navedeno da aplikacija neće imati respnzivni dizajn, ista će se otvarati u sljedećim mobilnim web browser-ima:

* Windows Mobile: Opera Mini, UC Browser, Microsoft Edge
* Android: Google Chrome, Firefox, Opera
* iOS: Safari, Opera Mini, Chrome

Web aplikacija se neće nužno pokretati na beta verzijama operativnih sistema i web browser-a.

#### 2.4.3.2. Ograničenja softvera (Server-Side)

Server arhitekturi je potreban neki serverski OS, kao npr. Ubuntu 16.04 LTS. Također je potreban i DBMS softver (Database Management System) za upravljanje bazama podataka, kao npr. Microsoft SQL Server 2016.

Također je poželjno imati neki softver koji će vršiti monitoring nad radom servera u svakom smislu, recimo Anturius te neki antimalware softver (Caspersky, Norton).

# 3. Konkretni zahtjevi

## 3.1. Vanjski interfejsi

### 3.1.1. Korisnički interfejsi

Aplikacija pruža moderan korisnički interfejs u skladu sa standardima UI/UX dizajna. Nezavisno od toga koji tip korisnika bude koristio aplikaciju (administrator ili obični korisnik), interfejs će nuditi sve potrebne informacije svakoj vrsti korisnika, na jasan i intuitivan način. Također, svim korisnicima će biti dostupni svi predviđeni vidovi interakcije sa IS-om, zavisno od tipa korisnika, prema zahtjevima i specifikacijama.

Običnim korisnicima aplikacije kroz interfejs će biti omogućeno: registracija računa, login na svoj račun, uređivanje vlastitog računa, pregled računa ostalih korisnika, komunikacija sa ostalim korisnicima (grupno ili pojedinačno), prijavljivanje i ocjenjivanje korisnika.

Administratorima aplikacije kroz interfejs će biti omogućene klasične administratorske privilegije: odgovaranje na zahtjeve korisnika i reagiranje na iste, blokiranje korisnika, pregled svih računa i slično.

### 3.1.2. Eksterni softverski interfejsi

Aplikacija će moći koristiti vanjske API funkcionalnosti nekih drugih informacionih sistema, ukoliko klijent izrazi vremenom želju za time. U trenutnoj fazi implementacije projekta nije planirano da IS nudi vlastite web servise drugim informacionim sistemima.

### 3.1.3. Hardverski interfejsi

Sa aspekta pristupanja će biti potrebni hardverski interfejsi za pristup aplikaciji, poput miša i tastature, kada su u pitanju desktop računari. Ostali uređaji već nude ove embedded hardverske interfejse u samoj svojoj arhitekturi (mobiteli, laptopi, tableti).

Struktura mreže i njen interfejs bit će određeni ugovorom sa Internet provajderom i njihovom mrežom. Obaveze provajdera bit će definisane potpisanim ugovorom, a uzimajući u obzir interes klijenta te zakonske regulative.

## 3.2. Funkcionalni zahtjevi

### 3.2.1. Registracija korisnika

**Opis**: Korisnik sistema unosi svoje korisničko ime, email i lozinku čime kreira račun sa navedenim pristupnim podacima

**Preduslovi**: Postoji korisnički račun

**Ulaz**:

* Korisničko ime
* Email
* Šifra

**Uslovi validnosti**: Ne postoji nijedan evidentiran korisnik sa datim korisničkim imenom i email adresom

**Procesiranje**:

* Korisnik unosi korisničko ime, email i šifru
* Sistem provjerava da li postoji korisnik sa datim imenom i email adresom
* Sistem kreira korisnički račun ukoliko korisnik sa navedenim ne podacima ne postoji

**Izlaz**: Poruka o potrebnoj verifikaciji računa putem verifikacijskog linka poslanog na email adresu korisnika ili poruka o postojanju korisnika sa istim podacima

**Funkcionalni zahtjevi:**

* FZ 1.1. Sistem omogućava kreiranje korisničkog računa
* FZ 1.2. Sistem omogućava verifikaciju email-a

**Prioritet**: 1

### 3.2.2. Prijava korisnika

**Opis**: Korisnik sistema unosi svoje korisničko ime i lozinku čime ostvaruje privilegije u skladu sa tipom korisničkog računa.

**Preduslovi:** Postoji korisnički račun

**Ulaz:**

* Korisničko ime
* Šifra

**Uslovi validnosti:** Postoji evidentiran korisnik sa datim korisničkim računom

**Procesiranje**

* Korisnik unosi korisničko ime i šifru
* Sistem provjerava da li postoji korisnik i da li je šifra ispravna
* Sistem otvara korisnički interfejs za korisnika, ukoliko su uneseni podaci validni

**Izlaz:** Poruka o uspješnoj prijavi ili grešci

**Funkcionalni zahtjevi**:

* FZ 2.1. Sistem omogućava unos korisničkih podataka
* FZ 2.2. Sistem omogućava provjeru korisničkih podataka

**Prioritet**: 1

### 3.2.3. Autentikacija korisnika

**Opis:** Servis autenticira logovanog korisnika po pristupnim podacima.

**Preduslovi**: /

**Ulaz:** Pristupni podaci

**Uslovi validnosti:** /

**Izlaz:** Poruka o uspješnoj prijavi ili grešci

**Funkcionalni zahtjevi**:

* FZ 3.1. Sistem omogućava autentikaciju korisnika

**Prioritet**: 1

### 3.2.4. Profil korisnika

**Opis:** Korisnik sistema pristupa svom profilu na kojem ima pregled osnovnih informacija o sebi, kao i pregled chat grupa u kojima je aktivan. Korisnik može da uređuje podatke o sebi, da dodaje dodatne informacije o sebi, te da mijenja sliku.

**Preduslovi:** Korisnik prijavljen na system

**Ulaz:** /

**Uslovi validnosti:** Postoji evidentiran korisnik sa računom, koji je prijavljen na sistem

**Procesiranje:** Korisnikove privilegije se validiraju te se određuje mogućnost pristupa profilu

**Izlaz:** Prikaz korisničkih informacija

**Funkcionalni zahtjevi**:

* FZ 4.1. Sistem omogućava pregled profila
* FZ 4.2. Sistem omogućava uređivanje profila

**Prioritet**: 1

### 3.2.5. Pretraga korisnika

**Opis:** Korisnik sistema pristupa pregledu koji se sastoji od mogućnosti pretrage drugih profila.

**Preduslovi:** /

**Ulaz:** Korisničko ime drugog korisnika

**Uslovi validnosti:** /

**Procesiranje:** Server pretražuje aktivne račune

**Izlaz:** Profil traženog korisnika ili poruka o nepostojanju takvog profila.

**Funkcionalni zahtjevi**:

* FZ 5.1. Sistem omogućava pretragu korisnika
* FZ 5.2. Sistem omogućava pregled profila korisnika

**Prioritet**: 2

### 3.2.6. Slanje zahtjeva za chat

**Opis:** Korisnik sistema na profilu drugog korisnika kreira zahtjev za chat.

**Preduslovi:** Korisnik prijavljen na sistem

**Ulaz:** /

**Uslovi validnosti:** Korisnik prijavljen

**Procesiranje:** Server kreira zahtjev

**Izlaz:** Poruka o uspješno poslanom zahtjevu ili grešci

**Funkcionalni zahtjevi**:

* FZ 6.1. Sistem omogućava slanje zahtjeva za chat

**Prioritet**: 2

### 3.2.7. Odgovor na zahtjev za chat

**Opis:** Korisnik sistema dobija notifikaciju o zahtjevu za chat koju može prihvatiti ili odbiti.

**Preduslovi:** Korisnik prijavljen, ima zahtjev za chat.

**Ulaz:** Prihvatanje ili odbijanje

**Uslovi validnosti:** /

**Procesiranje:** Server ostvaruje komunikaciju između korisnika u slučaju prihvaćanja zahtjeva. U suprotnom server vraća notifikaciju o prekidu komunikacije.

**Izlaz:** Prikaz chat pregleda u slučaju prihvatanja ili poruka o odbijanju

**Funkcionalni zahtjevi**:

* FZ 7.1. Sistem omogućava privatnu komunkaciju dva korisnika

**Prioritet**: 2

### 3.2.8. Pristup chat grupi

**Opis:** Korisnik sistema pretražuje chat grupe na pretrazi posebno namijenjenoj za chat. Jednim klikom omogućeno je pristupanje željenoj grupu.

**Preduslovi:** Korisnik prijavljen na sistem

**Ulaz:** /

**Uslovi validnosti:** /

**Procesiranje:**

* Korisnik pretražuje chat grupe
* Korisnik pristupa željenoj grupi

**Izlaz:** Informacija o chat grupi na korisnikovom profilu

**Funkcionalni zahtjevi**:

* FZ 8.1. Sistem omogućava pretragu chat grupa
* FZ 8.2. Sistem omogućava pristup chat grupi

**Prioritet**: 2

### 3.2.9. Izlazak iz chat grupe

**Opis**: Korisnik sistema ima mogućnost da napusti grupu u kojoj se nalazi

**Preduslovi:** Korisnik se nalazi u chat grupi

**Ulaz**: /

**Uslovi validnosti:** /

**Procesiranje:**

* Korisnik pretražuje grupe u koje je učlanjen
* Korisnik se iščlanjuje iz navedene grupe

**Izlaz:** Poruka o uspješnom izlasku iz chat grupe

**Funkcionalni zahtjevi**:

* FZ 9.1. Sistem omogućava izlaz iz chat grupe

**Prioritet**: 5

### 3.2.10. Pregled tuđih profila

**Opis:** Korisnik sistema ima mogućnost da pregleda tuđi profil. Gosti mogu pregledati profil drugih korisnika, ali ih ne mogu kontaktirati.

**Preduslovi:** /

**Ulaz:** Username drugog korisnika

**Uslovi validnosti:**

* Podaci o traženom korisniku se nalaze u bazi podataka

**Procesiranje:**

* Korisnik unosi username drugog korisnika
* Sistem vrši prikaz profila traženog korisnika

**Izlaz:** Prikaz profila traženog korisnika

**Funkcionalni zahtjevi**:

* FZ 10.1. Sistem omogućava pregled profila

**Prioritet**: 5

### 3.2.11. Slanje zahtjeva za blokiranje korisnika

**Opis:** Korisnik sistema ima mogućnost da pošalje zahtjev za blokiranje drugog korisnika

**Ulaz:** Username blokiranog korisnika

**Uslovi validnosti:** Uneseni korisnik postoji u sistemu

**Procesiranje:**

* Korisnik šalje zahtjev za blokiranjem drugog korisnika uz navođenje razloga

**Izlaz:** Poruka o poslanom zahtjevu za blokiranjem korisnika

**Funkcionalni zahtjevi**:

* FZ 11.1. Sistem omogućava blokiranje korisnika

**Prioritet**: 3

### 3.2.12. Blokiranje korisnika

**Opis:** Korisnik sistema ima mogućnost da pošalje zahtjev za blokira drugog korisnika uz prethodno poslani zahtjev za blokiranjem

**Ulaz:** Zahtjev za blokiranje korisnika

**Uslovi validnosti:** Poslan je zahtjev za blokiranje korisnika

**Procesiranje:**

* Sistem procesira zahtjev za blokiranje korisnika
* Sistem vrši informiranje korisnika o prihvaćenom ili odbijenom zahtjevu za blokiranje drugog korisnika

**Izlaz:** Poruka o prihvaćenom ili odbijenom zahtjevu za blokiranje

**Funkcionalni zahtjevi**:

* FZ 12.1. Sistem omogućava blokiranje korisnika

**Prioritet**: 3

### 3.2.13. Arhiviranje poruka

**Opis:** Poruke između korisnika su arhivirane.

**Ulaz:** Poruke

**Uslovi validnosti:** Korisnici ostvaruju komunikaciju

**Procesiranje:** Zapis o komunikaciji u bazu

**Izlaz:** Poruka o uspješnom arhiviranju poruka

**Funkcionalni zahtjevi**:

* FZ 13.1. Sistem omogućava arhiviranje poruka

**Prioritet**: 6

### 3.2.14. Promjena šifre

**Opis:** Korisnik ima mogućnost promjene šifre

**Ulaz:**

* Stara šifra
* Nova šifra
* Potvrda nove šifre

**Uslovi validnosti:** Nove šifre se podudaraju, te su u validnom formatu

**Procesiranje:** Obrada zahtjeva

**Izlaz:** Poruka o uspješnoj promjeni šifre

**Funkcionalni zahtjevi**:

* FZ 14.1. Sistem omogućava promjenu šifre

**Prioritet**: 8

### 3.2.15. Prikaz administratorske stranice

**Opis:** Pregled koji se prikazuje nakon što se administrator prijavi na sistem. Sadrži zahtjeve za reset šifre, pregled svih korisnika i chat grupa, prijave o neprikladnom ponašanju unutar grupe.

**Ulaz:** Administratorovi pristupni podaci

**Uslovi validnosti:** Pristupni podaci su validni

**Procesiranje:**

* Korisnik unosi pristupne podatke
* Sistem provjerava da li se radi o administratoru
* Sistem otvara korisnički interfejs za administratora

**Izlaz:** Poruka o uspješnoj prijavi ili o eventualnoj grešci

**Funkcionalni zahtjevi**:

* FZ 15.1. Sistem omogućava rad na administratorskoj stranici

**Prioritet**: 5

### 3.2.16. Administratorska stranica za pregled korisnika

**Opis:** Administrator sistema ima mogućnost pregleda svih registrovanih korisnika.

**Ulaz:** Administratorovi pristupni podaci

**Uslovi validnosti:** Pristupni podaci su validni

**Procesiranje**:

* Korisnik unosi pristupne podatke
* Sistem provjerava da li se radi o administratoru
* Sistem otvara korisnički interfejs za administratora, za pregled korisnika

**Izlaz:** Prikaz administratorove stranice za pregled korisnika

**Funkcionalni zahtjevi**:

* FZ 16.1. Sistem omogućava pregled korisnika
* FZ 16.2. Sistem omogućava brisanje korisnika

**Prioritet**: 4

### 3.2.17. Administratorska stranica za pregled grupa

**Opis**: Administrator Sistema ima mogućnost pregleda svih postojećih grupa

**Ulaz**: Administratorovi pristupni podaci

**Uslovi validnosti:** Pristupni podaci su validni

**Procesiranje:**

* Korisnik unosi pristupne podatke
* Sistem provjerava da li se radi o administrator
* Sistem otvara korisnički interfejs za administratora, za pregled grupa

**Izlaz:** Prikaz administratorove stranice za pregled grupa

**Funkcionalni zahtjevi**:

* FZ 17.1. Sistem omogućava pregled grupa
* FZ 17.2. Sistem omogućava brisanje grupe

**Prioritet**: 4

### 3.2.18. Administratorska stranica za pregled zahtjeva za banovanje korisnika iz grupe

**Opis**: Pregled koji prikazuje sve zahtjeve. Administrator ima mogućnost da obriše korisnika iz grupe ili da odgovori odrično na zahtjev

**Ulaz:** Administratorovi pristupni podaci

**Uslovi validnosti:** Pristupni podaci su validni

**Procesiranje:**

* Korisnik unosi pristupne podatke
* Sistem provjerava da li se radi o administrator
* Sistem otvara korisnički interfejs za administratora, za pregled korisnika

**Izlaz:** Prikaz administratorove stranice za pregled zahtjeva

**Funkcionalni zahtjevi**:

* FZ 18.1. Sistem omogućava pregled zahtjeva korisnika.
* FZ 18.2. Sistem omogućava odgovor na zahtjev.

**Prioritet**: 8

### 3.2.19. Slanje zahtjeva za banovanje

**Opis:** Korisnik ima mogućnost slanja zahtjeva za banovanje korisnika administratoru unutar grupe, tako što navodi ime grupe, ime korisnika i razlog.

**Ulaz:**

* Ime grupe
* Ime korisnika
* Razlog

**Uslovi validnosti:** Korisnici i grupa postoje u sistemu

**Procesiranje:**

* Korisnik unosi informacije o imenu grupe, imenu korisnika, te razlog za banovanje
* Kreira se zahtjev za banovanje

**Izlaz:** Poruka o uspješno poslanom zahtjevu za banovanje ili grešci

**Funkcionalni zahtjevi**:

* FZ 19.1. Sistem omogućava slanje zahtjeva administratoru.

**Prioritet**: 8

### 3.2.20. Ocjenjivanje korisnika

**Opis:** Korisnik ima mogućnost ocjenjvanja drugih korisnika I pisanja kratkog reviewa, tj. opisa ocjene.

**Ulaz:**

* Ime korisnika
* Ocjena
* Razlog

**Uslovi validnosti:** Korisnik postoji u sistemu, te ocjena je izmedju 1 i 5

**Procesiranje:**

* Korisnik unosi informacije o imenu korisnika, ocjeni te opis ocjene (koji je opcionalan)
* Ocjena se veže za ocjenjenog korisnika

**Izlaz:** Poruka o uspješno ocjenjenom korisnik

**Funkcionalni zahtjevi**:

* FZ 18.1. Sistem omogućava ocjenjivanje drugih korisnika

**Prioritet**: 8

## 3.3. Nefunkcionalni zahtjevi sistema

### 3.3.1. Upotrebljivost sistema

Grafički interfejs sistema za upoznavanje treba da bude što jednostavniji za upotrebu, jer se implementira za osobe na takav način da nije potrebna obuka. Svi glavni elementi sistema trebaju biti lako uočljivi.

S obzirom na to imamo sljedeće nefunkcionalne zahtjeve:

* **NFZ 1**. Korisnički interfejs će biti bez suvišnih detalja, nedvosmislen i na engleskom jeziku
* **NFZ 2**. Prijava/odjava i registracije će biti vidljive na svakoj podstranici
* **NFZ 3**. Pregled profila ostalih korisnika će biti omogućen klikom na naziv korisnika
* **NFZ 4**. Sistem će posjedovati stranicu za pomoć, gdje će korisnici moći da vide najčešće postavljena pitanja(FAQ) te stranicu za kontakt
* **NFZ 5**. Ukoliko korisnik pogriješi, prikazat će se odgovarajuće poruke upozorenja

### 3.3.2. Performanse sistema

* **NFZ 6**. Sistem treba omogućiti odgovor na najviše 15 zahtjeva po sekundi
* **NFZ 7**. Vrijeme odziva sistema prilikom slanja poruka treba biti najviše 3 sekunde
* **NFZ 8**. Vrijeme odziva sistema prilikom prijave treba biti najviše 3 sekunde
* **NFZ 9**. Vrijeme odziva sistema prilikom ažuriranja podataka korisnika, u opštem slučaju, ne smije biti veće od 3 sekunde
* **NFZ 10**. Vrijeme odziva sistema prilikom blokiranja korisnika, u opštem slučaju, ne smije biti veće od 3 sekunde
* **NFZ 11**. Vrijeme odziva sistema nakon slanja zahtjeva, u opštem slučaju, ne smije biti veće od 3 sekunde

## 3.4. Atributi kvalitete sistema

### 3.4.1. Fizička sigurnost sistema

* **NFZ 12**. Centralni server treba biti u zaštićenoj prostoriji, kojoj će pristup imati ovlaštene osobe od strane vlasnika sistema. Komponente sistema trebaju biti zaštićene od različitih fizičkih oštećenja, neovlaštenog pristupa i krađe
* **NFZ 13**. Sva osjetljiva oprema za obradu informacija treba biti smještena u sigurnim područjima sa odgovarajućim mjerama sigurnosne zaštite, koje podrazumijevaju zaštitu od neovlaštenog pristupa, kao i zaštitu od fizičkih oštećenja
* **NFZ 14**. Zaštićena soba treba biti opremljena da spriječi sva fizička oštećenja od naponskih udara, požara, poplava i drugih nepogoda
* **NFZ 15**. U slučaju izmjene hardvera, standard nalaže fizičko uništavanje uređaja koje sadrže povjerljive informacije
* **NFZ 16**. Potrošne komponente i oprema trebaju biti porijeklom od proizvođača opreme koji garantuju da te komponente i oprema zadovoljavaju odgovarajuće standarde za nivoe potrošnje električne energije, kvaliteta izrade i izdržljivosti kao i srednja odstupanja od naznačenih karakteristika navedenih na opremi

### 3.4.2. Sigurnost sistema

* **NFZ 17**. Sistem će dozvoliti korisniku pristup samo neophodnim funkcionalnostima i podacima
* **NFZ 18**. Sistem će provjeriti jačinu unesene šifre kako bi se smanjile šanse za slučajnim pogotkom šifre

### 3.4.3. Backup sistema

* **NFZ 19**. Sistem će vrišiti automatski backup podataka na lokaciju udaljenu od centralnog server te će se backup vršiti dva puta sedmično, u satima u kojima je posjećenost minimalna
* **NFZ 20.** Ukoliko bude postojala potreba za povratkom podataka u bazu podataka, treba biti omogućen način da se baza popuni podacima iz backupa
* **NFZ 21**. U slučaju nestanka struje ili kvara na hardveru, sistem treba da posjeduje mogućnost vraćanja na zadnje sigurno stanje

### 3.4.4. Portabilnost sistema

* **NFZ 22**. Sistem je zasnovan na Java platformi te je moguće korištenje sistema na svakom operativnom sistemu uz pretpostavku da je instaliran Java Runtime Environment

### 3.4.5. Skalabilnost sistema

* **NFZ 23**. Dobar dizajn sistema će omogućiti dodavanje novih funckionalnosti u skladu sa potrebama klijenta, pri čemu će biti moguće dodati najviše 5 novih funkcionalnosti te povećanje broja korisnika, pri čemu se prilikom povećanja korisnika sistema neće mijenjati vrijeme odziva i ostale performanse sistema.

### 3.4.6. Dostupnost sistema

* **NFZ 24**. Sistem će biti dostupan 24 sata dnevno, 7 dana u sedmici, sa izuzetkom nepreviđenog kvara na sistemu.

### 3.4.7. Održavanje sistema

* **NFZ 25**. Zamjena komponenti kritičnih za rad sistema treba biti omogućena 24h dnevno, kako bi se kvar što prije otklonio. U slučaju nadogradnje ili zamjena komponenti koje nisu kritične za rad sistema, treba biti obavljeno unutar radnih sati radnika.

1. Privremena ili stalna zabrana pristupa, korištenja i interakcije sa sistemom ili dijelom sistema [↑](#footnote-ref-1)